Karl Henrik Nøstvik

Karl Henrik Nøstvik (1925–1992) var en norsk arkitekt, kjent for å ha tegnet Kenyatta International Conference Centre i Nairobi.

Nøstvik kom til Kenya i 1965 som en del av den første norske gruppen av eksperter utsendt av den norske utviklingshjelpen. Gruppen skulle bistå det kenyanske folk etter at landet ble uavhengig den 12. desember 1963. Det var Kenyas første president, Jomo Kenyatta, som anmodet Nøstvik om å tegne bygningen som skulle huse hovedkvarteret til det regjerende partiet KANU. 

Etter at Nøstvik avsluttet sin kontrakt med utviklingshjelpen, ble han værende i Kenya og opprettet sitt eget arkitektkontor der.

Karl Henrik Nøstvik var bror av Bodø-ordfører Roar Nøstvik.

 Referanser 
«Bor i en attraksjon». Nordlands Framtid, 12. mai 2001.

 Litteratur 

 'Kenyas mest kjente bygg er «norsk»', nrk.no 31. desember 2016

Kategori:Norske arkitekter